Агульная канцэпцыя і кіруючыя прынцыпы Дэкларацыі ўвасобіліся ў канкрэтных напрамках дзейнасці, якія заключаны ў План дзеянняў. У прыватнасці, у ім гаворыцца аб неабходнасці ўстанаўлення кантрольных паказчыкаў пабудовы інфармацыйнага грамадства з улікам нацыянальных асаблівасцей, што саслужыць добрую службу ў ацэнцы дасягнутага прагрэсу. Сярод такіх паказчыкаў, напрыклад, забеспячэнне інфарматызацыі ўсіх школ, універсітэтаў, устаноў аховы здароўя, бібліятэк, паштовых аддзяленняў, музеяў і архіваў.